মুক্তমনা বাংলা ব্লগ - প্রেমানুভূতির ফোঁড়ন- ১
নীড়পাতা/ই-বই/ভালবাসা কারে কয়?/প্রেমানুভূতির ফোঁড়ন- ১
ছোট্ট একটি ঘটনা বলছি ,
৯৬ এর এর কথা , আমরা তখন কালিপুড়ে থাকি । বাসার খানিটা পেছনে হিন্দু পাড়া । রোজ সকালে দুতিনটি মেয়ে পুজোর ফুল তুলতে আসত । আমার সাথে বেশ ভাব তাদের । বাড়তি পাওনা ছিল নাড়ু ,সাদা সন্দেশ । ভারী ভাল লাগত ওদের । বাসার পাশেই ছিল বয়েজ হোস্টেল । এক দিন শুনলাম খুব হৈচৈ হচ্ছে । যতটা মনে আছে একটা ছেলের কাছে নিষিদ্ধ কোন চিঠি পাওয়া গেছে । তাই হোস্টেল সুপার ছেলেটাকে মারতে মারতে সিঁড়ি থেকে নিচে নামাচ্ছে । এর পর ছেলেটার কি হয়েছিল জানি না তবে ঐ দুতিন টা মেয়ে কে আর এদিকে আসতে দেখিনি কোন দিন ।
এত দিন পরে অনুমান করতে কষ্ট হয় না ছেলেটি তার চিঠিতে লিখেছিল , “ প্রথম সকাল হলে স্নানটি সেরে পূজার ফুল তুলে, পূজার ছলে আমারই কথা ভাবো” ।
প্রেম , বড্ড নিষিদ্ধ বস্তুর নাম । মদ, গাঁজা, বারবনিতা পর্যন্ত বাঙালি দেখেও না দেখার ভান করে কিন্তু প্রেম হলে পাড়ায় পাড়ায় রটে যায় “জলির বর্ষার” “তিশা ফারুকির । বাংলাদেশের হকার পর্যন্ত জানে প্রেমিক জুটিকে ব্লাকমেইল করা আবশ্যক । তাই তারা জুটিদের আশেপাশেই হাঁকডাকায় । কখনো পানির বোতল , কখনো চিপসের প্যাকেট নিয়ে হাজির হয় । আজকাল অবশ্য এলিট সোসাইটির জন্য কিছু বাড়তি সুবিধা আছে , পিজ্জা পাস্তা টাইপ খাবার খেতে খেতে বিরক্তি বিহীন আড্ডা দেয়া যায় । এটাও এক ধরনের হকারি তবে পার্থক্য হল ভদ্রতা মোটা পয়সায় মেলে ।
অনেকেই খানিকটা নাক উঁচু করে বলেন , কাঁচা বয়সের প্রেমে আবেগ থাকে, বিবেক থাকে না । আমি বলি , “দাগ না লাগলে শিখবে কি করে” , ভালবাসা শেখার কোন স্কুল তো নেই , যা শেখে দেখে দেখে শেখে । ১৪ই ফেব্রুয়ারিতে পঁয়ত্রিশ টাকা খরচ করে কলার টিউন কেনে , মেয়েটা কে দেখেই বলে “ ইয়ে একটা কল দিবা । এক এক সময় এক ভাব আসে আর সেই ভাবের জোয়ারে ভালবাসা ভাসে । ভাসুক না ক্ষতি কি ?
ব্লু ফিল্মে আসক্ত হবার চেয়ে একটা মেয়ের সাথে খানিক সময় কাটালে সে অন্তত মেয়েদের প্রেম বিষয়ক মানসিকতা জানবার সুযোগ পাবে । বিশেষ করে আমাদের দেশে উঠতি বয়স্ক ছেলেদের খুবই জনপ্রিয় বিনোদন , ব্লু ফিল্ম । প্রযুক্তির কল্যাণে যুক্ত হয়েছে ফোন সেক্স , ক্যাম সেক্স নামের ভয়াবহ সব দুষিত অভ্যাস । আমি এই বিষয়টা এখনো বুঝি না, ফোনে কথা বলে কিংবা একটা মনিটর স্কিন দেখে কীভাবে যৌনতার অনুভূতি আনা সম্ভব !
এসবের প্রভাবে স্বভাবতই তাদের প্রথম কৌতূহলের বস্তু , নারী শরীর । মেধা বা মনন সেখানে গৌণ স্থানে থাকে । এখনো ছেলেরা কনে দেখার নামে দেখে নেয় মেয়ে তার চেয়ে স্মার্ট কিনা । যদি হয়, প্রথম দর্শনেই ,“আমি কি এই মেয়ে চেয়েছিলাম টাইপ” এক্সপ্রেশন দিয়ে ঘরের ছেলে ঘরে ফিরে যায় । ছেলেটার দোষ দেবার সুযোগ কম । ছেলে প্রেম শেখেনি , শিখেছে হিসাব নিকাশ করতে । দুই ছটাক ফর্সার সাথে তিন ছটাক সানি লিওন ও এক ছটাক শিক্ষা মেশালে কয় ছটাক সম্ভাব্য যৌনাবেদনময়ী অবলা মিলবে ।
ফিরছি প্রেমে , কিছু দিন আগে বাবার এক কলিগ মোটামুটি উদ্‌ভ্রান্তের মত বাসায় হাজির হল । যে ভাবে নিঃশ্বাস ফেলছিলেন তাতে মনে হচ্ছিল, নাদুসনুদুস রুই মাছটাকে কে যেন ডাঙায় আছড়ে ফেলেছে । বাবা বেশ ভয় পেয়ে গেল , এই লোকের নাকি বাইপাস হয়েছে মাস খানেক আগে । একটু এদিক-ওদিক হলেই খালাস ।
যাইহোক পানি-টানি খাওয়ানোর পরে ভদ্রলোক যে বক্তব্য দিলেন তার সারসংক্ষেপ হল , তার মেয়ে এক ছেলের প্রেমে পরেছে এবং ঐ ছেলে কেই বিয়ে করবে । সব ভাল কিন্তু মেয়ের থেকে ছেলে দুই বছরের ছোট । তিনি এই মুখ কিভাবে সমাজে দেখাবেন এই চিন্তায় ওনার এই অবস্থা । এর পরে দু তিন ঘণ্টা রুদ্ধশ্বাস বৈঠক করে তিনি একটা সমাধানে এসেছেন। সেটা হল , ছেলের বয়স কাউকে জানানো হবে না । শুনতে পেলাম , যাবার সময় বাবা কে বলছিলেন – “ভাই মেয়ের জন্য শেষ পর্যন্ত গু হজম করলাম”
ভালবাসার এমন বিশ্লেষণে বাক রুদ্ধ হওয়া বাদ দিয়ে কর্ণ যুগল রুদ্ধ করে দিলাম । শত হলেও আমি ভালবাসাবাদি বাঙালি । ভালবাসার স্বাধীনতা চাই আবার বাঙালির সামাজিক চো** থুক্কু সঙ্কীর্ণতায় আবদ্ধ ।
অবশ্য প্রেম খুব ভাল বিজনেস । মোটামুটি একটা প্রেমানুভুতি টাইপ লেভেল সেটে দিতে পারলেই পণ্য হিট । সেটা হোক চটের বস্তা কিংবা হজমলা । প্রেম মানেই ব্রান্ড হিট । সেটা সচেতন কিংবা অবচেতন যে ভাবেই হোক ।
একটা গল্প মনে পরে গেল ,
এক ভণ্ড পীর গেল এক গ্রামে , গিয়েই চিৎকার চেঁচামেচি শুরু করে দিল এই গ্রামে ইসলাম দুর্বল তাই শান্তি কখনো আসবে না । ইসলাম রে সবল হইতে হবে , তাইলেই শান্তি আসবে । পরদিন গ্রামবাসী সবাই হাজির হল পীরের দরগায় । বলল বাবা আপনি তো মহান , এক্কেবারে জিন্দা পীর । পীর তো পুরাই ভ্যাবাচেকা খেয়ে জিগ্যেস করল , কেন কি হইছে ? লোকজন উত্তর দিল , আমাগো ইসলাম আর শান্তির বহু দিনের প্রেম । কিন্তু শান্তির মায় এমন দজ্জাল যে এত দিন কিছু করার সাহস পায় নাই । গত কাল আপনার ওয়াজ শুইনা ইসলাম চেইতা গেছে , কয় কেডা কইছে আমি দুর্বল , বার খান বাচ্চা পয়দা কইরা দেখায়া দিমু । এই কথা শুইনা শান্তি ইসলামের লগে চইলা আইছে ।
পরিশেষে , প্রেমহীন জীবন কলাহীন কলাগাছ শুধু ভেলা বানানোর কাজ লাগে । বই পত্রের প্রেম দিয়ে সাময়িক ধারণা মিললেও অল্প বিদ্যার সাইড এফেক্ট হবার সম্ভাবনা থাকে । তাই উপকারিতা বিবেচনায় সামাজিক সঙ্কীর্ণতা মুক্ত পরিবেশ, অবশ্যই প্রেমময় পরিবেশ আবশ্যক ।
[456 বার পঠিত]
লিখেছেন ফড়িং ক্যামেলিয়া|2013-12-19T17:08:44+00:00ডিসেম্বর 19, 2013|বিষয়: ভালবাসা কারে কয়?|১৭ মন্তব্য
17 Comments on "প্রেমানুভূতির ফোঁড়ন- ১"
/// প্রেমহীন জীবন কলাহীন কলাগাছ শুধু ভেলা বানানোর কাজ লাগে ///
ভাল লাগলো লেখাটা। ধন্যবাদ লেখককে
আসলেই প্রেম ছাড়া জীবন আর কলা ছাড়া গাছ ভেলাই, আবার অনেক সময় সেই ভেলায় আবার অনেক ঝড় আসে।
দারুন আপনার প্রকাশনা
ফোনে কথা বলে কিংবা একটা মনিটর স্কিন দেখে কীভাবে যৌনতার অনুভূতি আনা সম্ভব !
ইহা দুধের স্বাদ ঘোলে মেটানো ছাড়া আর কিছুই নয়। যৌনতা যেখানে একটি যুবকের জন্য সমাজে একটি ট্যাবু, সেখানে এর চেয়ে বেশি কিছু করা নেই। অথচ শরীররেও ক্ষুধা লাগে। শরীর মন দুজনেই প্রেয়সীকে কাছে চায়। 🙁
আমি এই বিষয়টা এখনো বুঝি না, ফোনে কথা বলে কিংবা একটা মনিটর স্কিন দেখে কীভাবে যৌনতার অনুভূতি আনা সম্ভব !
সত্যিই কি কোন অনুভূতি পান না? আপনি কি তেতুল হুজুরের সমান বয়স্ক? জানতে মুঞ্চায়। :kiss:
@ঝন্টু, আমি প্রিয়’র স্পর্শে শিহরিত হই , প্ল্যাস্টিকের মনিটরে যৌনতার বিজ্ঞাপনে নয় । যদি প্রেমিকের প্রেমানুভুতি পেতে অক্ষম হতাম তাহলে হয়ত বিষয়টা ভিন্ন হলেও হতে পারত 😉
চরম অস্থির ও মারদাংগা একটি সময়ে এ জাতীয় সহজপাচ্য কোমলানুভূতি জাগিয়ে তোলা লেখার বড় প্রয়োযন ছিল।
@আদিল মাহমুদ, ভেবেছিলাম লেখাটা পড়ে আপনি কঠিন ঝাড়ি দেবেন । তথ্যবহুল লেখার মাঝে এই লেখাটা নিছক শিশুতোষ টাইপের । আনন্দের ধাক্কাটা হজম করতে সময় লাগবে । এই বা কম কিসে । ধন্যবাদ 😀
@ফড়িং ক্যামেলিয়া,
আমি ঝাড়ি দিব এমন ধারনা আপনার কেমন করে হল??? আমাকে তো ফেসবুকে দেখেন।
মুক্তমনার একটা সমস্যা হল এখানে বড় বেশী কঠিন কঠিন সব লেখা আসে, হালকা পাতলা লেখা তেমন আসে না। হালকা লেখারও দরকার আছে, সব সময় জ্ঞান গম্ভীর আলোচনা কার ভাল লাগে।
ভয়টা তো সেখানেই ছিল , আমার এই লেখা গাম্ভীর্য ক্ষুণ্ণ করে কিনা ।
আমি সবার লেখাই পড়ি , মুক্তমনাতে কেউ হালকা লেখা সাধারণত লেখে না । যেগুলা আছে পড়ে দেখলাম , হালকা করার চেষ্টা করতে গিয়ে লবন ছাড়া খিচুড়ি হয়ে গেছে ।
তাই আতঙ্কিত হওয়াটাই স্বাভাবিক ছিল আমার কাছে । যাই হোক সাহস দিলেন এর পরে লিখব আশা করি । 🙂
প্রেমহীন জীবন কলাহীন কলাগাছ শুধু ভেলা বানানোর কাজ লাগে । বই পত্রের প্রেম দিয়ে সাময়িক ধারণা মিললেও অল্প বিদ্যার সাইড এফেক্ট হবার সম্ভাবনা থাকে
মুক্তমনায় ভালোবাসা প্রেমানুভূতির বন্যা নামুক (F)
@কাজী রহমান, ধন্যবাদ । 🙂 (F)
মুক্তমনায় স্বাগতম ফড়িং। ফোঁড়ন কাটা চলুক অব্যাহত। (F)
যখন প্রেম-ভালবাসার ক্ষেত্রে সামাজিক বাধাটা আরো অনেক বেশি তীব্র ছিল, বহু বাধা বিপত্তি ডিঙিয়ে প্রেম করে বিয়ে করেছিলাম সহপাঠিনীকে। কাজেই, এই লেখার অনেক কিছুই সহজবোধ্য আমার কাছে।
বিশুদ্ধ প্রেমের একটা গান হয়ে যাক এই লেখার স্মরণে। 🙂
httpv://www.youtube.com/watch?v=7oHObnP1sGE
@ফরিদ আহমেদ, ধন্যবাদ । গানটার গল্পটা অসাধারণ । 🙂
স্বাগতম ফড়িং (F) (F)
@তামান্না ঝুমু, ধন্যবাদ । 🙂
মুক্তমনায় স্বাগতম, ফড়িং!
@অভিজিৎ, ধন্যবাদ দাদা । আমার লেখা খুবই হালকা ধাঁচের । আশা করছি আমার অপারগতা মেনে নেবে সবাই । 🙂